Asterix

"Asterix" (prantsuse "Astérix") on Prantsuse koomiksisari, mille autorid olid René Goscinny (tekst) ja Albert Uderzo (pildid). Pärast Goscinny surma 1977. aastal on Uderzo kirjutanud ka koomiksite tekstid. Esimesed koomiksid ilmusid 1959. ning esimene koomiksiraamat tuli välja 1961. aastal. 2013. aastast on koomiksi autorid Jean-Yves Ferri (tekst) ja Didier Conrad (pildid). Kõige uuema Asterixi seiklustest jutustav koomiksi teksti autoriks on Fabcaro ja see ilmus 26. oktoobril 2023. Eesti keeles ilmus esimene Asterixi koomiks "Asterix. Gallia kangelane" 1994. aastal Egmont Estonia kirjastuselt. Eesti keelde tõlkijaks oli Helle-Iris Michelson. Alates 2024. aastast on kirjastus taasalustanud Asterixi seikluste eesti keeles välja andmist neli korda aastas. Koomiksi tegevus toimub esimese aastatuhande alguses ühes väikeses Gallia külas, mille elanikud seisavad vastu Rooma okupatsioonile. Kohaliku druiidi valmistatud võlujook annab külaelanikele tohutu jõu. Raamatute peategelased rändavad sageli ringi ka mööda Euroopat. Kokku on ilmunud 40 koomiksiraamatut, mida on tõlgitud enam kui sajasse keelde. Asterixi koomiksi põhjal on loodud ka filme, animafilme ja arvutimänge. Asterix – nutikas ja vapper Gallia sõdalane Obelix – menhiritahuja, kes kukkus väiksena võlujoogi patta ja on seetõttu üliinimliku jõuga. Obelix on Asterixi parim sõber ning tal on koer Ideefix Aquavitix – küla druiid, kes valmistab võlujooki Majestix – küla pealik Lyrix – küla bard, kelle vilets laulu- ja musitseerimisoskus pahandab külaelanikke Automatix – küla sepp Crevetix – küla kalakaupmees Julius Caesar – Rooma keiser Esitatud on ilmumisaasta, prantsuskeelne pealkiri ja kui raamat on ilmunud ka eesti keeles, siis ka eestikeelne pealkiri ja ilmumisaasta. 1961 – Astérix le Gaulois (eesti k. "Asterix. Gallia kangelane" 1994) 1962 – La Serpe d'or (eesti k. "Asterix ja kuldsirp" 1998) 1963 – Astérix et les Goths (eesti k. "Asterix ja goodid" 1998) 1964 – Astérix gladiateur (eesti k. "Gladiaator Asterix" 1994) 1965 – Le Tour de Gaule d'Astérix (eesti k. "Asterix. Gallia-tuur" 1995) 1965 – Astérix et Cléopâtre (eesti k. "Asterix ja Kleopatra" 1995) 1966 – Le combat des chefs (eesti k. "Asterix. Pealikute võitlus" 2000) 1966 – Astérix chez les Bretons (eesti k. "Asterix brittide juures" 1997) 1966 – Astérix et les Normands (eesti k. "Asterix ja normannid" 1999) 1967 – Astérix légionnaire 1968 – Le bouclier Arverne (eesti k. "Asterix. Arverne'i kilp" 2000) 1968 – Astérix aux Jeux Olympiques (eesti k. "Asterix. Olümpiamängudel" 2000) 1969 – Astérix et le chaudron 1969 – Astérix en Hispanie 1970 – La Zizanie (eesti k. "Asterix ja Kurikeel" 1996) 1970 – Astérix chez les Helvètes (eesti k. "Asterix. Helveetide juures" 1999) 1971 – Le Domaine des dieux 1972 – Les Lauriers de César (eesti k. "Asterix. Caesari loorberipärg" 1997) 1972 – Le Devin 1973 – Astérix en Corse (eesti k. "Asterix Korsikal" 1996) 1974 – Le Cadeau de César (eesti k. "Asterix. Caesari kingitus" 2000) 1975 – La Grande traversée (eesti k. "Asterix. Suur mereretk" 1999) 1976 – Obélix et Compagnie (eesti k. "Asterix. Ärimees Obelix" 2024) 1979 – Astérix chez les Belges (eesti k. "Asterix Belgide juures" 2024) 1980 – Le Grand fossé 1981 – L'Odyssée d'Astérix 1983 – Le Fils d'Astérix 1987 – Astérix chez Rahazade 1991 – La Rose et le glaive 1996 – La Galère d'Obélix 2001 – Astérix et Latraviata 2003 – Astérix et la rentrée gauloise 2005 – Le ciel lui tombe sur la tête 2009 – L'Anniversaire d'Astérix et Obélix - le Livre d'Or 2013 – Astérix chez les Pictes 2015 – Le Papyrus de César 2017 – Astérix et la Transitalique 2019 – La Fille De Vercingétorix 2021 – Astérix et le Griffon 2023 - L'Iris blanc "Asterix: Fabcaro avalikustab oktoobris ilmuva 40. albumi pealkirja". www.sortiraparis.com. Vaadatud 14. oktoobril 2024. "Asterix around the World - the many Languages of Asterix". asterix-obelix.nl. Vaadatud 14. oktoobril 2024. "Miki Hiir". Egmont Estonia. Vaadatud 14. oktoobril 2024.